31995D0294
L 182/27
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 24 юли 1995 година
за определяне на образеца на здравен сертификат за търговия с яйцеклетки и ембриони от еднокопитни животни
(текст от значение за ЕИП)
(95/294/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 92/65/ЕИО на Съвета от 13 юли 1992 г. за определяне на ветеринарно-санитарните изисквания относно търговията и вноса в Общността на животни, сперма, яйцеклетки и ембриони, които не са предмет на ветеринарно-санитарните изисквания, определени в специалните правила на Общността, посочени в приложение А, раздел I към Директива 90/425/ЕИО (1), изменена с Решение 95/176/ЕО (2) на Комисията, и по-специално член 11, параграф 3 от нея;
като има предвид, че в приложение Г към Директива 92/65/ЕИО Съветът определи санитарните условия за събирането, преработката, съхранението и транспортирането на яйцеклетки и ембриони и санитарните условия, приложими за женските донори;
като има предвид, че образецът за здравен сертификат за търговия с яйцеклетки и ембриони от еднокопитни животни трябва да бъде определен в съответствие с горепосочената директива;
като има предвид, че Решение 95/176/ЕО на Комисията за изменение на приложенията към Директива 92/65/ЕИО по отношение на сперма, яйцеклетки и ембриони от еднокопитни животни се прилага от 1 октомври 1995 г.; като има предвид, че следователно е необходимо от същата дата да се прилага и ветеринарното сертифициране за търговия с яйцеклетки и ембриони от еднокопитни животни;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Държавите-членки гарантират, че само яйцеклетки и ембриони от еднокопитни животни, придружени по време на транспорта с надлежно попълнен здравен сертификат съгласно образеца от приложението, се изпращат от тяхна територия към територията на друга държава-членка.
Член 2
Настоящото решение се прилага от 1 октомври 1995 г.
Член 3
Адресати на настоящото решение са държавите-членки.
Съставено в Брюксел на 24 юли 1995 година.